Document ID: 31986R4133

ΚΑΝΟΝΙΣΜΟΣ (ΕΟΚ) αριθ. 4133/86 ΤΗΣ ΕΠΙΤΡΟΠΗΣ
της 23ης Δεκεμβρίου 1986
περί των προϋποθέσεων έγκρισης της ευνοϊκής δασμολογικής μεταχείρισης που προβλέπεται στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Φινλανδίας σχετικά με τις αμοιβαίες ανταλλαγές ορισμένων οίνων και οινοπνευματωδών ποτών, για την εισαγωγή στην Κοινότητα βότκας των διακρίσεων 22.09 Γ ΙV α) και 22.09 Γ V α) του κοινού δασμολογίου
Η ΕΠΙΤΡΟΠΗ ΤΩΝ ΕΥΡΩΠΑΟΚΩΝ ΚΟΙΝΟΤΗΤΩΝ,
ιΕχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί των μέτρων που θα πρέπει να ληφθούν για την ομοιόμορφη εφαρμογή της ονοματολογίας του κοινού δασμολογίου^(1), όπως τροποποιήθηκε τελευταία από τον κανονισμό (ΕΟΚ) αριθ. 2055/84^(2), και ιδίως το άρθρο 4,
Εκτιμώντας:
ότι η συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Φινλανδίας σχετικά με τις αμοιβαίες ανταλλαγές ορισμένων οίνων και οινοπνευματωδών ποτών^(3) προβλέπει ευνοϊκή δασμολογική μεταχείριση για την εισαγωγή στην Κοινότητα της βότκας των διακρίσεων 22.09 Γ ΙV α) και 22.09 Γ V α) του κοινού δασμολογίου, εφόσον η εν λόγω βότκα είναι καταγωγής Φινλανδίας και συνοδεύεται από εγκεκριμένο πιστοποιητικό γνησιότητας
ότι θα πρέπει να καθοριστεί το υπόδειγμα του πιστοποιητικού καθώς και οι όροι χρησιμοποίησής του ότι, συνεπώς, ο οργανισμός που θα εκδίδει το εν λόγω πιστοποιητικό θα πρέπει να ενεργεί σύμφωνα με ορισμένους κανόνες ούτως ώστε η Κοινότητα να είναι βέβαιη ότι τηρούνται οι όροι έκδοσης του πιστοποιητικού αυτού
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας του Κοινού Δασμολογίου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
ίΑρθρο 1
Η έγκριση της χορήγησης της ευνοϊκής δασμολογικής μεταχείρισης, που προβλέπεται στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Φινλανδίας σχετικά με τις αμοιβαίες ανταλλαγές ορισμένων οίνων και οινοπνευματωδών ποτών, για την εισαγωγή στην Κοινότητα βότκας των διακρίσεων 22.09 Γ ΙV α) και 22.09 Γ V α) του κοινού δασμολογίου, προϋποθέτει την υποβολή πιστοποιητικού γνησιότητας που να πληροί τους όρους που καθορίζονται στον παρόντα κανονισμό.
ίΑρθρο 2
1. Το πιστοποιητικό γνησιότητας σύμφωνα με το υπόδειγμα που εμφαίνεται στο παράρτημα συμπληρώνεται και τυπούται σε μία από τις επίσημες γλώσσες της Ευρωπαϊκής Οικονομικής Κοινότητας.
Οι διαστάσεις του εντύπου είναι 210^Χ^297 χιλιοστά τυπώνεται επί χάρτου γραφής διαβρεγμένου με κόλλα, βάρους τουλάχιστον 40 γραμμαρίων ανά τετραγωνικό μέτρο. Το πρωτότυπο φέρει περιθώριο χρώματος κίτρινου πλάτους 3^χιλιοστών περίπου.
2. Το έντυπο συμπληρούται είτε στη γραφομηχανή είτε χειρογράφως. Στην τελευταία περίπτωση χρησιμοποιείται μελάνι και κεφαλαία γράμματα.
3. Κάθε πιστοποιητικό διακρίνεται από αριθμό σειράς που δίδει ο εκδίδων οργανισμός.
ίΑρθρο 3
Το πιστοποιητικό υποβάλλεται στις τελωνειακές αρχές του κράτους μέλους εισαγωγής εντός προθεσμίας εξι μηνών από την ημερομηνία έκδοσής του, μαζί με το εμπόρευμα στο οποίο αναφέρεται.
ίΑρθρο 4
1. Το πιστοποιητικό ισχύει μόνον εφόσον έχει δεόντως θεωρηθεί από τον οργανισμό έκδοσης που αναφέρεται στο παράρτημα ΙΙ.
2. Το πιστοποιητικό έχει θεωρηθεί δεόντως εφόσον επ' αυτού αναφέρονται ο τόπος και η ημερομηνία έκδοσης και εφόσον φέρει τη σφραγίδα του οργανισμού έκδοσης και την υπογραφή του προσώπου ή των προσώπων που είναι εξουσιοδοτημένα να το υπογράφουν.
3. Η Δημοκρατία της Φινλανδίας ανακοινώνει στην Επιτροπή των Ευρωπαϊκών Κοινοτήτων τα αποτυπώματα των σφραγίδων που χρησιμοποιεί ο οργανισμός έκδοσης των πιστοποιητικών. Η Επιτροπή κοινοποιεί τις πληροφορίες αυτές στις τελωνειακές αρχές των κρατών μελών.
ίΑρθρο 5
1. ιΕνας οργανισμός έκδοσης μπορεί να εμφαίνεται στο παράρτημα ΙΙ μόνον όταν:
α) ^έχει αναγνωρισθεί ως τοιούτος από τις αρμόδιες αρχές της Δημοκρατίας της Φινλανδίας
β) ^αναλάβει τη δέσμευση ότι θα επαληθεύει τα στοιχεία που αναφέρονται στα πιστοποιητικά
γ) ^αναλάβει τη δέσμευση ότι θα παρέχει στην Επιτροπή των Ευρωπαϊκών Κοινοτήτων και στα κράτη μέλη, ύστερα από σχετική αίτηση, κάθε χρήσιμη πληροφορία για την αξιολόγηση των στοιχείων που αναφέρονται στα πιστοποιητικά.
2. Το παράρτημα ΙΙ αναθεωρείται εφόσον μια από τις υποχρεώσεις της παραγράφου 1 στοιχείο α) δεν πληρούται ή
όταν ο οργανισμός έκδοσης δεν πληροί μια από τις υποχρεώσεις τις οποίες έχει αναλάβει.
ίΑρθρο 6
Ο παρών κανονισμός τίθεται σε ισχύ την 1η Ιανουαρίου 1987.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Δεκεμβρίου 1986.

Labels: 3
18
17